кратки вицове за Зодии
12-те зодии отиват на кино...

Овенът си е купил пуканки и ги дели със своя приятел - Водолея. От време-навреме прави забележки на Близнаците, защото не спират да говорят.

Телецът съсредоточено и абсолютно безмълвно унищожава гигантска кутия пуканки, които не дели с никого, както всичко останало.

Близнакът отдавна е гледал филма. Затова се опитва да го разкаже финала на Рибите, за да ги разстрои и да им се смее след това.

Ракът сграбчва панически Телеца при всяка по-напрегната сцена. Телецът от своя страна го гледа лошо, защото му разсипва от пуканките и му пречи да гледа съсредоточено.

Лъвът се скарва на Рака, да не се излага. След това замеря Скорпиона с пуканки, за да му привлече вниманието и да си поговорят за филма.

Девата тайничко оглежда всички по-хубави момчета в киното и тихичко ги обсъжда с Везните.

Везните обсъждат с Девата най-сексапилните актьори, мечтаейки някой ден да ги види на живо.

Скорпионът тайничко подкрепя злия герой и изпада в шумна радост при всяка сцена на убийство. Овенът го гледа лошо.

Стрелецът сяда до Водолея, за да могат да си говорят и разменят саркастични шегички за останалите от компанията.

Козирогът пази тишина, като само отвреме-навреме подава салфетки на Рака и Рибите, които плачат.

Водолеят обсъжда гафовете на сценаристите и операторите със Стрелеца. Чуди се как Рибите могат да плачат толкова много.

Рибите си седят и тихичко си ридаят.